Ο προσδιορισμός του προσώπου του εργοδότη στο πλαίσιο των ομίλων επιχειρήσεων.
Creators: name: Πολυχρονιάδου, Αγγελική
Publisher: name: Pro Justitia
Year: 2018
Subjects: Όμιλος επιχειρήσεων, εργασιακές σχέσεις, εργοδότης, συνεργοδότης, διευθυντικό δικαίωμα.

description: Ο προσδιορισμός του πραγματικού προσώπου του εργοδότη στο πλαίσιο των ομίλων επιχειρήσεων αποτελεί, χωρίς αμφιβολία, ένα από τα δυσχερέστερα ζητήματα που αντιμετωπίζει το εργατικό δίκαιο. Αποτελεί πραγματικότητα το ότι η απάντηση που θα δοθεί στην εκάστοτε περίπτωση επηρεάζει δραστικά τις εργασιακές σχέσεις εν γένει, αλλά και ειδικότερα θέματα που συνδέονται με αυτές, όπως την άσκηση του διευθυντικού δικαιώματος, την αναζήτηση της ευθύνης για τις αξιώσεις των εργαζομένων, οι οποίοι συνδέονται με σχέση εργασίας είτε με τη μητρική επιχείρηση του ομίλου ή με κάποια θυγατρική, τον έλεγχο της δυνατότητας απασχόλησης σε άλλη εταιρία του ομίλου και άλλα. Τα θέματα αυτά περιπλέκονται, καθώς επηρεάζονται από τις ιδιαίτερες συνθήκες που χαρακτηρίζουν τον όμιλο, ως σύγχρονη μορφή οργάνωσης συνδεδεμένων επιχειρήσεων. Νομολογιακά, αλλά και από τη θεωρία έχει καταβληθεί προσπάθεια να αναζητηθούν λύσεις προς το σκοπό της προστασίας των συμφερόντων των εργαζομένων, με βάση τη θεωρία της άρσης της νομικής προσωπικότητας της εταιρίας. Το πεδίο εφαρμογής, όμως, της θεωρίας αυτής εμφανίζεται περιορισμένο, καθώς αφορά, κατά κανόνα, την ανεύρεση του πραγματικά ευθυνόμενου προσώπου για τις χρηματικές αξιώσεις των εργαζομένων. Σε αντίθεση με την παραπάνω μεθόδευση, πληρέστερη προστασία, αλλά και αντιμετώπιση των σχετικών προβλημάτων παρουσιάζει η αναζήτηση του πραγματικού εργοδότη, που μπορεί να είναι εταιρία διαφορετική από την τυπικά συμβληθείσα στη σχέση εργασίας, ή ενός «συνεργοδότη». Καίριο ρόλο προς την κατεύθυνση αυτή διαδραματίζει η πραγματική άσκηση του διευθυντικού δικαιώματος. Κανόνα σε κάθε περίπτωση, βέβαια, αποτελεί τόσο ο σεβασμός της νομικής προσωπικότητας της εταιρίας, όσο και η αναγνώριση της εργοδοτικής ιδιότητας στην εταιρία εκείνη του ομίλου, που έχει τυπικά συμβληθεί με τον εργαζόμενο. Το παραπάνω καθιστά αντιληπτό το ότι η παρέκκλιση θα είναι εξαιρετική και θα στηρίζεται σε ιδιαίτερες περιστάσεις, ανάλογα με την κάθε περίπτωση. Θέμα της παρούσας ανάλυσης αποτελούν, ακριβώς, ζητήματα που αφορούν τον «εργοδότη» στο πλαίσιο των ομίλων επιχειρήσεων. One of the main, current issues that labor law faces is the specification of the real employer in the field of groups of companies. The answer that will be given in each case affects dramatically the working relations in general and also some other particular issues that are related to them, such as the exercise of the managerial right, seeking responsibility for the claims of the workers who are involved in a working relation either with the parent company or a subsidiary corporation of the group, the possibility of occupation in another company of the group, etc. These issues become more complicated when affected by the particular circumstances that this modern form of related companies experience. Both case-law and legal theory try to offer solution with a view to protecting the workers’ interests, based on the theory of lifting the corporate veil. However, the implementation of that theory seems to be limited, as it has to do with finding the person liable for the employees’ monetary claims. In contrast to the above approach, lies the specification of the real employer that could be a company different from the contracting one, or the co-employer, something that would lead to safer protection and a more complete resolve of the problems that arise. The exercise of the managerial right is essential for the desired outcome. Respect of the corporation’s legal personality and the employer property of the formally contracting company is the rule in every case. Therefore, exceptions to these commonly accepted principles are rare and should be judged ad hoc. The current thesis aims at enlightening issues that have to do with the “employer” in the field of group of companies.
description: Pro Justitia, Vol 1 (2018)